laion/Wikipedia-Exotic huggingface dataset:
עולם חדש (אלבום)

עולם חדש הוא אלבום האולפן השני של הזמרת נרקיס שיצא לאור באוקטובר 2020. נרקיס כתבה תשעה מתוך עשרת השירים שבאלבום. ניר מימון הפיק את האלבום. האלבום נוצר לאורך תקופה של למעלה משנתיים. השיר הראשון שיצא מהאלבום הוא "ממה אתה בורח" בו שיתפה פעולה עם רביד פלוטניק (נצ'י נצ'). השיר יצא לאור באוקטובר 2018, שנתיים לפני יציאת האלבום. אחריו יצא לאור השיר "גלבי", שמשמעותו הוא "הלב שלי" בתימנית, משלב הקלטות של סבתה של נרקיס. ארבעה חודשים לאחר מכן יצא לאור השיר השני מתוך האלבום "כל מה שקורה". השיר עוסק בניגודים ובלבטים שבין עולם הבמה ובין עולמה הדתי וכולל סימפול של מרטין לותר קינג. השיר "שישמור לי עליך" נכתב על בנה הבכור, שגם מופיע בצילומי הוידאו קליפ. "עולם חדש", שיר הנושא של האלבום, נכתב כחלק מפרויקט "יצירת חיי" של ידיעות אחרונות ו-ynet להנצחתו של גבריאל חוטר שנרצח בפיגוע בישיבת עתניאל. השיר יצא לאור בסמוך ליום הזיכרון לחללי מערכות ישראל. חודשיים לאחר מכן יצא לאור השיר "משה", דואט עם מירי מסיקה. האלבום המלא יצא לאור ב-19 באוקטובר 2020. במקביל ליציאתו יצא לאור הסינגל "אביא לו" והשיר "אם ננעלו", העוסק בחווית פינוי גוש קטיף שעברה עליה ועל משפחתה בשנת 2005. בקליפ לשיר, שיצא בפברואר 2021, מופיעים בני משפחתה של נרקיס לצד משפחות אחרות ממפוני גוש קטיף. מידע על האלבום עולם חדש באתר MusicBrainz לינוי משעלי, ‏צפו: נרקיס בשיתוף פעולה מפתיע עם נאצ'י נצ', באתר "סרוגים", 15 באוקטובר 2018 דודי פטימר, ‏הזמרת הדתיה נרקיס: "מוציאה את כל הכאב, הייסורים וכל מה שבוער בי", באתר מעריב אונליין, 22 בנובמבר 2018 יובל אראל‏, נרקיס גלבי, הבלוג של יובל אראל, בבלוג של יובל אראל, מגזין מוזיקה ותרבות, 18 במרץ 2019 יובל אראל‏, נרקיס - כל מה שקורה, בבלוג של יובל אראל, מגזין מוזיקה ותרבות, 19 ביולי 2019 נרקיס השיקה סינגל חדש בשם 'שישמור לי עלייך' וסיפרה על תהליך כתיבתו: "זה שיר שכתבתי לבן שלי, והוא מדבר על שמחה וכאב באימהות", ראיון לתוכניתה של איריס קול ברדיו 103FM, 17 בדצמבר 2019 "הרגשתי חיבור מיוחד": נרקיס כתבה שיר לזכר גבריאל חוטר, שנרצח בפיגוע בעתניאל, באתר ynet, 23 באפריל 2020 נרקיס ומירי מסיקה - משה, יוסמיוזיק, 24 ביוני 2020 נרקיס - אביא לו, באתר ‏מאקו‏, 19 באוקטובר 2020 נרקיס בסינגל חדש ומרטיט - "אביא לו", באתר כיפה, 19 באוקטובר 2020 דודי פטימר, ‏"מוכנה להצלחה": הזמרת נרקיס משיקה את אלבומה השני, באתר מעריב אונליין, 11 בנובמבר 2020 נרקיס - אם ננעלו (הקליפ הרשמי) | Narkis - Im Nin’alu, סרטון באתר יוטיוב (אורך: 4:22) הבכי האחרון: מגורשי גוש קטיף בקליפ של נרקיס | צפו, באתר ערוץ 20
ויליאם ארמפילד הובדיי

ויליאם ארמפילד הובדיי (באנגלית: William Armfield Hobday‏; 1771 – 17 בפברואר 1831) היה צייר פורטרטים ומיניאטוריות אנגלי, שבקהל לקוחותיו נכללו בני המלוכה ומשפחת רוטשילד. הובדיי נולד בבירמינגהם, הבכור מבין 4 בניו של סמואל הובדיי (1746–1816), יצרן כלי אוכל עשיר בבירמינגהם. כשהוא הראה יכולת ציור, הוא נשלח ללונדון כשהיה עדיין ילד, אל חרט בשם ויליאם בארני, שאיתו שהה שש שנים, ולמד במקביל בבית הספר של האקדמיה המלכותית לאמנויות. לאחר מכן התבסס ברחוב צ'ארלס, ליד בית החולים מידלסקס, כצייר מיניאטורות ודיוקנאות בצבעי מים, והחל להציג באקדמיה המלכותית בשנת 1794. הוא היה בר מזל שמשך במהרה קהל לקוחות אופנתי. הוא התחתן עם אליזבת' אייבורי (מווסטר) ובשנת 1800 עבר לכיכר קוונדיש, שם, בתמיכת אביו בעיקר, הוא חי תקופה קצרה בצורה בזבזנית וראוותנית. בשנת 1804 הוא עזב את לונדון לבריסטול, שם עבד במשך כמה שנים בעיקר בציור דיוקנאות של קצינים שיצאו למלחמות בתקופת נפוליאון בספרד. אף שהובדיי הרוויח סכומים גדולים, הוא המשיך לחיות בצורה בזבזנית ונקלע לקשיים כלכליים. בשנת 1817, לאחר סיום המלחמה, חזר הובדיי ללונדון וקנה בית גדול ברחוב ברוד בתקווה לחדש את קשריו האמנותיים והחברתיים הקודמים. אבל הוא התאכזב אף שנתמך על ידי רוטשילד, שעבורו צייר תמונה משפחתית במחיר של אלף גינאות (אנ'). בשנת 1821 הוא פתח מיזם ספקולטיבי בתערוכה פנורמית, שנקראה "פואסילורמה". אף על פי שנתמך על ידי אמנים אנגלים וצרפתים מובילים רבים, המיזם נכשל באופן מוחלט, ובשנת 1820 הובדיי פשט את הרגל. בשנת 1831 התחתן הובדיי עם מריה פירס אוסטונסון (נולדה כמריה פירס באקסטר בשנת 1784). הובדיי נפטר ב־17 בפברואר באותה שנה. אחד מבניו של הובדיי היה ג'ורג' ארמפילד סמית' (1808–1893) שהפך לצייר כלבים מהולל. בתו, הרייט אליזה, נישאה למלחין האנגלי רוברט לוקאס דה פירסאל (1795–1856). לאורך הקריירה המגוונת שלו הובדיי היה מציג באופן קבוע באקדמיה המלכותית, ותרם תמונות לעיתים קרובות אפילו במהלך מגוריו בבריסטול. בשנת 1819 הציג דיוקן של הדוכס מסאסקס. יצירתו הטובה ביותר הייתה תמונה של "קרולוס הנזיר מטונג" - שמקום הימצאה לא ידוע. דיוקנו של ריצ'רד ריינולדס, הפילנתרופ של בריסטול, נחקק על ידי ויליאם שארפ. הובדיי תמיד בלט היטב, והשיג מחירים טובים ליצירותיו, אך איכות עבודותיו סבלה מאוד מהרגליו חסרי המנוחה ואורח חייו הסוער. הלקוחות החשובים ביותר של הובדי כללו את ד"ר אדוארד ג'נר (מפתח החיסון), המלך ג'ורג' הרביעי ומשפחת רוטשילד. הובדיי היה גם חבר קרוב של האמן ג'ורג' מורלנד, וצייר את דיוקנו. אדוארד קלייפילד מרי אינגליש אן מתיוס קפטן ויליאם היי מדיה וקבצים בנושא ויליאם ארמפילד הובדיי בוויקישיתוף Freeman Marius O'Donoghue, Hobday William Armfield, Dictionary of National Biography, 1885-1900 Volume 27 Arnold, M. Memoir of William Armfield Hobday (from No. 11, volume 2 of Arnold's library of the fine arts, 1831) pp. 384–91. Hobday's paintings in the Rothschild archive(הקישור אינו פעיל)
Onshape

פלטפורמת Onshape (בעברית: אונשייפ) היא תוכנת תיב"ם (CAD) (תכנון בעזרת מחשב) תלת־ממדי בטכנולוגית סוליד בענן אשר מחברת את כל שרשרת התכנון בסביבת עבודה אחת מאוחדת ומאובטחת, ומקלה על צוות פיתוח המוצרים בקושי הקיים בעבודה עם מערכות מבוססי קבצים. הפלטפומה מסופקת במודל שלתוכנה כשירות (SAAS) ועושה שימוש בטכנולוגית ענן Onshape אינה דורש הורדות או התקנות. ניתן לגשת לפלטפורמה מבוססת הענן של Onshape עם כל דפדפן אינטרנט מודרני מכל מחשב או טאבלט שמריצים ווינדוס, macOS או לינוקס. מנהלים יכולים להזמין ולהוסיף באופן מידי משתמשים כדי להגדיל את צוות התכנון שלהם ולענות על הצרכים העסקיים המשתנים. בקרת גרסאות מובנית מבטלת את הצורך במערכות PDM עם שרתים ייעודיים ותשתית רשת, שדרוג תוכנה ורישוי. Onshape משחררת את צוות ה-IT מתחזוקת CAD ו-PDM ומאפשרת למהנדסים להקדיש זמן רב יותר לתכנון ופחות זמן לטיפול בבעיות תוכנה, קבצים נעולים וסוגי קבצים שאינם תואמים. Onshape נוסדה בשנת 2012 על ידי צוות שכלל ברובו את אותם המהנדסים שעמדו מאחורי ההצלחה של תוכנת SolidWorks, כולל שני המנכ"לים הראשונים של SolidWorks D ג'ון הרשטיק וג'ון מקאלני. בנובמבר 2019 נרכשה Onshape על ידי חברת התוכנה PTC בסכום שיא של 470 מיליון דולר. בישראל Onshape מופצת על ידי חברת מטריקס מוצרי תוכנה אשר מפיצה גם את מוצרי PTC. Onshape היא הפלטפורמה היחידה לפיתוח מוצרים שניתנת לשימוש באופן מידי בכל מחשב או מכשיר נייד, מה שמאפשר לצוותים לעבוד יחד ומהר, מכל מקום ובכל אתר. מתכננים יכולים להתנסות בחלופות עיצוב ביחד או באופן עצמאי מבלי להשפיע או להפריע לעבודתה השוטפת. ניתן לבצע ביקורות על התכנון בזמן אמת עם מתן ערות ועריכה בו זמנית מאפשרות זרימת עבודה משותפת והשלמה של מספר סבבי תכנון במקביל. לאחר האישור, ניתן למזג את האלמנטים הטובים ביותר לתכנון הסופי ולשתף מפרט ושרטוטים באופן מידי עם שרשרת האספקה והייצור כדי להשיג את המוצר הטוב ביותר האפשרי לשוק בזמן הקצר ביותר. אונשייפ מציעה מודל שימוש חינמי לחובבים, סטודנטים ומוסדות אקדמאים. היכולת לרוץ על כל חומרה יחד עם יכולות השיתוף והמודל החינמי הפכו את אונשייפ לאחת מתוכנות התלת־ממד האהובות על קהילת המורים, בונים וחובבים ( Makers). בשנת 2020 קבוצה של מחנכים הקימה אתר בעברית להעברת ושיתוף ידע לשימוש בתוכנה ככלי לתכנון תלת־ממדי ושרטוט באוקטובר 2020 קבלה חברת מטריקס, נציגת PTC, את השיווק בישראל של תוכנת Onshape במטרה להקים גוף תמיכה והדרכה מקומי לקידום התוכנה ופתרונות משלימים בתחומים שונים ל Onshape חנות אפליקציות והיא מזמינה מפתחי פתרונות שונים להוסיף ערך לתוכנה על ידי פתרונות משלימים. הפתרונות מחולקים לקטגוריות כגון: סימולציה, ניהול מידע, ספריות ועוד.. אתר האינטרנט הרשמי של Onshape (באנגלית) אתר האינטרנט הרשמי של Onshape (בגרמנית) אתר האינטרנט הרשמי של Onshape (באיטלקית) אתר האינטרנט הרשמי של Onshape (בצרפתית) גל רז, מבוא לתוכנות תלת־ממד, תכנון והדפסה בתלת־ממד PTC רכשה את אונשייפ אונשייפ ישראל - אתר לשיתוף בתוכן דיגיטלי גל רז, Onshape Israel, https://matrix-iot.co.il/onshape/(הקישור אינו פעיל) גל רז, חנות אפליקציות, באתר https://appstore.onshape.com/?sort=featured
יגואר XK150

יגואר XK150 (באנגלית: Jaguar XK150) היא מכונית ספורט מתוצרת יצרנית רכבי היוקרה יגואר, אשר יוצרה בין השנים 1957–1961 בבריטניה. "Roadster 3.4", תאוצה בין 0–100 היא 7.6 שניות. "Drophead Coupé 3.4", תאוצה בין 0–100 היא 8.7 שניות. "Fix Head Coupé 3.4", תאוצה בין 0–100 היא 8.3 שניות. "Roadster 3.4S", תאוצה בין 0–100 היא 7.3 שניות. "Drophead Coupé 3.4S", תאוצה בין 0–100 היא 7.4 שניות. "Fix Head Coupé 3.4S", תאוצה בין 0–100 היא 7.6 שניות. "Roadster 3.8", תאוצה בין 0–100 היא 7.4 שניות. "Drophead Coupé 3.8", תאוצה בין 0–100 היא 7.5 שניות. "Fix Head Coupé 3.8", תאוצה בין 0–100 היא 7.8 שניות. "Roadster 3.8S", תאוצה בין 0–100 היא 7.2 שניות. "Drophead Coupé 3.8S", תאוצה בין 0–100 היא 7.3 שניות. "Fix Head Coupé 3.8S", תאוצה בין 0–100 היא 7.5 שניות. יוצרו 7,929 יחידות. תצורות: 2-3 מושבים קבריולה, 2-3 מושבים קופה 2 מושבים רודסטר. 2-3 מושבים. מנוע קדמי, מנוע בנזין, הנעה אחורית. "יגואר XK150", שנת 1959 "יגואר XK150", שנת 1960 "יגואר XK150", שנת 1958 "יגואר XK150", שנת 1961 "יגואר XK150" - קופה "יגואר XK150" - קופה "יגואר XK150", שנת 1958 - קופה "יגואר XK150", שנת 1960 "יגואר XK150", שנת 1958 - מבט לתא הנהג ולוח מחוונים יגואר (יצרן רכב) יגואר XKSS יגואר E-Type SS 90 SS יגואר 100 יגואר XK120 יגואר XK140 יגואר XK180 יגואר R-D6 מדיה וקבצים בנושא יגואר XK150 בוויקישיתוף יגואר XK150, סרטון באתר יוטיוב "יגואר XK150" uniquecarsandparts.com.au/car_info_jaguar_xk150 יגואר XK150" "Image: Specification". storm.oldcarmanualproject.com. 26 May 2007. Retrieved 2 September 2015 "יגואר XK150" - היסטוריה קצרה gbclassiccars.co.uk/jaguar_xk150 "יגואר XK150" - תמונות shutterstock.com/search/xk150
סווריי גילפין

סווריי גילפין (באנגלית: Sawrey Gilpin‏; 30 באוקטובר 1733 – 8 במרץ 1807) היה צייר אנגלי ומאייר שהתמחה בציורי סוסים וכלבים והיה חבר באקדמיה המלכותית. גילפין נולד בקרלייל בקאמבריה, ילדם השביעי של קפטן ג'ון ברנרד גילפין, חייל ואמן חובב, ומתילדה לנגסטאפה. הוא היה אחיו הצעיר של הכומר ויליאם גילפין, איש דת ומנהל בית ספר שכתב על כמה יצירות על נוף ציורי. בילדותו למד גילפין לצייר מאביו, שניהל בית ספר לציור בקרלייל. לאחר שהראה נטייה מוקדמת לאמנות, הוא נשלח ללונדון בגיל ארבע עשרה ללמוד אצל הצייר הימי סמואל סקוט בקובנט גארדן. גילפין, לעומת זאת, העדיף לצייר את עגלות השוק והסוסים החולפים, ועד מהרה התברר כי בעלי חיים, במיוחד סוסים, הם המומחיות שלו. גילפין עזב את סקוט בשנת 1758, והתמסר לציור בעלי חיים מכאן ואילך. חלק מהשרטוטים שלו הוצגו לדוכס מקמברלנד, שהתרשם מהם מאוד, והעסיק את גילפין לצייר תמונות מניומרקט ומווינדזור, שם היה אחראי על הפארק הגדול. הוא העניק לאמן סיוע חומרי רב. גילפין חי בנייטסברידג' בלונדון במשך כמה שנים. הוא הפך לאחד הציירים הטובים ביותר של סוסים והצליח באותה מידה בתחומים אחרים של אמנות בעלי חיים. לפעמים הוא ניסה תמונות היסטוריות בקנה מידה גדול יותר, בהן סוסים היו בולטים, אך בהצלחה פחותה. הוא היה צייר בעלי חיים בלבד, ונדרש לעזרת ציירים אחרים לצייר נופים ודמויות. עבור ציור נופים הוא פנה לעיתים קרובות לג'ורג' בארט האב, ונתן לו שירות דומה בתמורה, ולציור דמויות השתמש לעיתים בשירותיהם של ג'ון זופני ופיליפ רינגל. גילפין הציג לראשונה עם אגודת האמנים המאוחדת בשנת 1762 והמשיך להציג שם תמונות, בעיקר של סוסים, עד שנת 1783. בשנת 1768, ובשנת 1–1770, הציג סדרת תמונות הממחישה את "ביקורו של גוליבר בהוינהנמס", אחד מהם נחקק על ידי ולנטיין גרין. בשנת 1773 הפך למנהל אגודת האמנים ובשנת 1774 לנשיאה. הוא הציג באקדמיה המלכותית לאמנויות בלונדון משנת 1786 ועד מותו. הוא נבחר לעמית של האקדמיה (ARA) בשנת 1795, וחבר באקדמיה המלכותית (RA) בשנת 1797. גילפין התחתן עם אליזבת ברום; בנם ויליאם סווריי גילפין (1762–1843) הפך גם הוא לאמן, ובהמשך חייו לגנן נוף. לאחר מות אשתו התגורר גילפין בבדפורדשייר עם חברו סמואל ווייטברד. לאחר מכן שב ללונדון ובילה את שנותיו האחרונות עם בנותיו בברומפטון, שם נפטר ב־8 במרץ 1807. תלמידיו כללו את ג'ון וורוויק סמית' וג'ורג' גאררד. האחרון התחתן עם בתו הבכורה מטילדה. רבות מתמונותיו של סוסים, כלבים וסצינות ספורט הפכו להדפסים, ובמיוחד "מוות השועל" (האקדמיה המלכותית, 1788), שנחרט על ידי ג'ון סקוט (1774–1827); והרון-הוקינג (אגודת האמנים, 1780), שנחרט על ידי תומאס מוריס. הוא גם עשה כמה תחריטים של סוסים ובקר, ואיורים רבים ליצירות שפורסמו והן שלא פורסמו, של אחיו ויליאם. יצירותיו של גילפין מוצגות באוספי מכון קורטולד לאמנות, טייט בריטניה, והאקדמיה המלכותית, בלונדון ומוזיאון פיצוויליאם, קיימברידג'. גוליבר מברך את הסוסים גוליבר נפרד מארץ הסוסים ספרינגר ספניאל אנגלי סטר בקצה היער סוס מרוץ ורוכבו "ג'ייסון", סוס מרוץ סוסות וסייחים מדיה וקבצים בנושא סווריי גילפין בוויקישיתוף Lionel Henry Cust, Gilpin Sawrey, Dictionary of National Biography, 1885-1900 Volume 21 Sawrey Gilpin, R.A. (British, 1733-1807) , Three greyhounds in an extensive landscape, www.christies.com (באנגלית) "Works by Sawrey Gilpin in Courtauld Institute collection", www.artandarchitecture.org.uk Tate, Sawrey Gilpin 1733–1807, Tate (באנגלית)
שלישיית מפלסים

שלישיית מפלסים הייתה הרכב מוזיקלי, שמנה בשלבים שונים 3–5 חברים ילידי ארגנטינה מקיבוץ מפלסים, ואשר שר שירי פולקלור ארגנטינאים, ושירים פופולריים בספרדית משנות ה-1950 וה-1960. הלהקה מקורה במקהלה משנת 1964 ששרה מוזיקה קלאסית כחלק מחיי התרבות בקיבוץ מפלסים, וממנה צמח ההרכב שהתמקד במוזיקה ארגנטינאית. חברי הלהקה והכלים בהם ניגנו: דוד ארז (גיטרה) חנן (פוצ'ו) בראודה (זמר) מרדכי (מוטה) ידלין (גיטרה) יוסף (José Orlando) חלפין (בומבו לגוארו) יעקב ויינר (חליל צד) פבלו סוסניצקי (כלי נגינה אינדיאנים) כמקובל בהרכבים מוזיקליים בהתיישבות העובדת, ההופעות היו לאחר שעות העבודה במשק, והם היו מוזיקאים חובבים. ב-1966, על פי בקשת שגריר ארגנטינה בישראל, הלהקה הכינה מספר שירים ארגנטינאים לאירוע התרמה; ובעקבות הצלחת האירוע – הלהקה החלה להתמקד בשירים ארגנטינאים ודרום אמריקאים פופולריים מאותה תקופה. היא הוזמנה לאחר מכן להופיע ברדיו, בתוכנית תשואות ראשונות, בקיבוצים, וגם בפני עולים חדשים מארגנטינה – בעיקר בראשון לציון. במלחמת ששת הימים (1967) הלהקה סופחה לפיקוד הדרום, הופיעה בפני חיילים, ובעיקר בפני חיילים פצועים בבית חולים סורוקה. אחד הפצועים בפניהם הם הופיעו ניהל מאוחר יותר את מועדון צוותא דרום, ושם הם הרבו להופיע. עיקר פעילותה של הלהקה הייתה בשנות ה-1970 וה-1980: הם הופיעו בטלוויזיה, באירועים מוזיקליים לכבוד נשיאים מדרום אמריקה שהגיעו לביקור, וגם יצגו את ישראל בחוץ לארץ. ישראל הדר, חבר הקיבוץ, ששימש כמנחה בחלק מהופעותיה; הפך למקור לדמותו של פוגי של להקת כוורת. באוגוסט 1975 הגיע נשיא מקסיקו לואיס אצ'ווריה אלברס לביקור רשמי בישראל. הלהקה הוזמנה להופיע בפניו, והוא עצמו ביקר עם הפמליה שלו בקיבוץ מפלסים. בעקבות הצלחת האירוע והקשרים שנרקמו, הלהקה הוזמנה לביקור במקסיקו, הופיעה שם באירועי יום העצמאות של מקסיקו, ובפני הקהילה היהודית המקומית. ב-1976 הלהקה יצאה למסע הופעות בברזיל בפני הקהל המקומי, והקהילות היהודיות שם. ב-1989 הלהקה יצאה למסע הופעות בארגנטינה, בפני הקהילות היהודיות שם. ב-1991 הלהקה הופיעה באירוע שנערך לכבוד נשיא ארגנטינה קרלוס מנם שהגיע לביקור רשמי. שירי פולקלור ארגנטינאים כמו Paisajes de Catamarca, El humahuaqueño. שירים מהמיסה קריאוז'ה. שירים מקסיקניים כמו El preso numero nueve, La llorona. שירים דרום אמריקאיים פופולריים כמו Bésame mucho, Moliendo café, Guantanamera. רביעיית מפלסים בשירים דרום אמריקאיים, 1970. שלישיית מפלסים, 1986. בין המיתרים, סיפורה של שלישיית מפלסים; דוד ארז. הקלטה חיה, רביעיית (שלישיית) מפלסים הצעירה young Trio Mefalsim in live, סרטון באתר יוטיוב (אורך: 14:12)
בלטונאדריץ'

בלטונאדריץ' (בהונגרית: Balatonederics) הוא כפר קטן במחוז וספרם שבמרכז הונגריה. כמו כפרים רבים באירופה גם בבלטונאדריץ' מספר התושבים נמצא בירידה. כך, בשנת 1990 חיו בכפר 1,176 תושבים, ובשנת 2020 רק 979 תושבים. בבלטונאדריץ' חיו יהודים במאה ה-19 והמאה ה-20. בשנת 1944 נרצחו רבים מהם בשואת יהודי הונגריה. במקום קיימים שאריות של בית קברות יהודי. מדיה וקבצים בנושא בלטונאדריץ' בוויקישיתוף אתר האינטרנט הרשמי של בלטונאדריץ' נתוני הכפר באתר הלמ"ס ההונגרי תיעוד יהודי הכפר שנרצחו בשואה בית הקברות היהודי בבלטונאדריץ' מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אר. ג'יי. המפטון

רודריק "אר. ג'יי." המפטון הבן (באנגלית: .Roderick "R. J." Hampton Jr; נולד ב-7 בפברואר 2001) הוא כדורסלן אמריקאי, המשחק בעמדת הקלע. בעונתו המקצועית הראשונה, 2019/2020, שיחק עבור קבוצת ניו זילנד ברייקרס מליגת העל האוסטרלית. המפטון נולד וגדל בעיר דאלאס שבטקסס, ובנעוריו למד ב"תיכון ליטל אלם" המקומי. כבר במשחקו הראשון בקבוצת הכדורסל של התיכון, בעודו בן 15, הצטיין כשקלע 33 נקודות מול "תיכון נעמן פורסט". לאורך אותה עונה הוביל את קלעי קבוצתו עם ממוצע של 23.6 נקודות למשחק, ובעונה העוקבת קלע 30.3 נקודות למשחק. בעונתו השלישית רשם ממוצעים של 32.0 נקודות, 9.7 ריבאונדים, 6.4 אסיסטים ו-3.9 חטיפות למשחק, ובסיומה זכה בתואר שחקן התיכונים המצטיין בטקסס ונבחר לחמישיית העונה בליגת התיכונים האמריקאית – לצדם של קול אנתוני, אנתוני אדוארדס, אייזיאה סטיוארט וג'יימס וייסמן. באפריל 2019 הודיע כי סיים את לימודיו התיכוניים, כשנה לפני בני כיתתו, הודות להשלמת מחויבויותיו הלימודיות באמצעות השתתפות בשיעורים מקוונים. במאי 2019 חתם המפטון על חוזה בקבוצת ניו זילנד ברייקרס מליגת העל האוסטרלית, אותה אימן דן שמיר, ובכך ויתר למעשה על לימודים אקדמיים. במשחקו השני בקבוצה קלע 20 נקודות מול דרום-מזרח מלבורן פיניקס, אשר בדיעבד היו שיאו העונתי. בין דצמבר 2019 לינואר 2020 נעדר במשך כחודש, בגין פציעה בירך. בפברואר 2020 עזב את הברייקרס וחזר לארצות הברית, במטרה להתאמן באופן עצמאי לקראת דראפט ה-NBA‏ 2020. ב-15 משחקיו בליגה האוסטרלית העמיד ממוצעים של 8.8 נקודות, 3.9 ריבאונדים ו-2.4 אסיסטים למשחק. בדראפט ה-NBA‏ 2020 נבחר המפטון בבחירה ה-24 על ידי מילווקי באקס, וכשבוע לאחר מכן הועבר בטרייד לדנוור נאגטס. ב-25 במרץ 2021, הועבר המפטון ביחד עם גארי האריס ובחירת סיבוב ראשון בדראפט לאורלנדו מג'יק, בתמורה לארון גורדון. ב-21 בפברואר 2023 שוחרר המפטון מהקבוצה. ב-23 בפברואר 2023 חתם המפטון בדטרויט פיסטונס, ונופה מהסגל ב-24 ביוני. ב-27 בספטמבר 2023 חתם על חוזה דו כיווני במיאמי היט. אר. ג'יי. המפטון, ברשת החברתית אקס (טוויטר) אר. ג'יי. המפטון, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN ליטל אלם גברה על נעמן במשחק פתיחת העונה, באתר starlocalmedia.com,‏ 17 בנובמבר 2016 שחקן העונה של ליגת התיכונים בטקסס - אר. ג'יי. המפטון, באתר gatorade.com נבחרי חמישיית העונה בליגת התיכונים, באתר usatodayhss.com,‏ 2 באפריל 2019 המפטון מודיע כי סיים את לימודיו התיכוניים, באתר ספורטס אילוסטרייטד, 30 באפריל 2019 המפטון חותם בניו זילנד ברייקרס, באתר שיקגו טריביון, 28 במאי 2019 המפטון החלים מפציעתו, באתר ESPN,‏ 3 בינואר 2020 המפטון עוזב את הברייקרס כדי להתכונן לדראפט, באתר nzherald.co.nz,‏ 3 בפברואר 2020 פרופיל של המפטון, באתר ניו זילנד ברייקרס דנוור בוחרת את נאז'י ומצרפת את המפטון, באתר הקבוצה, 24 בנובמבר 2020 נסגר חלון הטריידים: אולדיפו במיאמי, ווצ'ביץ' בשיקגו, ארון גורדון בדנבר, באתר וואלה, 25 במרץ 2021
אדוארד פרנסיס בלוויט

אדוארד פרנסיס בלוויט (באנגלית: Edward Francis Blewitt;‏ 2 בינואר 1859 – 26 במאי 1926) היה מהנדס ערים, איש עסקים ופוליטיקאי אמריקאי, בלוויט היה חבר בסנאט של מדינת פנסילבניה בין השנים 1907–1910. בלוויט נולד בניו אורלינס שבלואיזיאנה לפטריק ולקתרין (לבית סקאנלון) בלוויט, שהיו מהגרים מאירלנד. בלויט למד בקולג' לפאייט וסיים תואר ראשון במדעים והנדסה אזרחית בשנת 1879. בלויט עבד כמהנדס בעמק להי, פנסילבניה ולאחר מכן עבד כמהנדס העיר של סקרנטון שבפנסילבניה ואף היה אחראי על מערכת הביוב של גוודלחרה שבמקסיקו בין השנים 1883–1893, כמו כן הוא הועסק כמהנדס מדינת חליסקו בין השנים 1900–1901. בין השנים 1907–1910 שימש בלוויט כחבר בסנאט של פנסילבניה, כנציג המחוז ה-22 של המדינה. בלוויט היה אחד האירי-קתולי הראשון שנבחר לאספה הכללית של פנסילבניה. בלוויט התחתן עם מרי אלן סטנטון בשנת 1879. נולדו להם ארבעה ילדים - גרטרוד, פטריק, ארתור וג'רלדין, רעייתו נפטרה בשנת 1887 ובלוויט נישא בשנית למרי אן בלקוול בשנת 1891. בלוויט נפטר ב־26 במאי 1926, ונקבר בבית העלמין של סנט קתרין במוסקבה, פנסילבניה. בלוויט הוא סבא רבא של ג'ו ביידן, נשיא ארצות הברית ה-46. מדיה וקבצים בנושא אדוארד פרנסיס בלוויט בוויקישיתוף אדוארד פרנסיס בלוויט, באתר "Find a Grave" (באנגלית) Gehman, Geoff (3 במאי 2012). "Vice President Joe Biden Discusses American Innovation". Lafayette College. אורכב מ-המקור ב-2 בפברואר 2014. {{cite news}}: (עזרה) O'Neill, Neill. "US Vice President in Mayo this week". www.mayonews.ie. The Mayo News. נבדק ב-26 באפריל 2020. {{cite web}}: (עזרה) Beresford, Jack. "Joe Biden apologises for saying African Americans 'ain't black' if they consider voting for Donald Trump". The Irish Post. נבדק ב-2020-06-24. "Pennsylvania State Senate - Edward F Blewett Biography". www.legis.state.pa.us. נבדק ב-26 באפריל 2020. {{cite web}}: (עזרה) Hudson, Sam (1909). Pennsylvania and Its Public Men. Philadelphia: Hudson & Joseph. pp. 343–344. נבדק ב-26 באפריל 2020. {{cite book}}: (עזרה) Hatch, D. Arthur (1948). Biographical Record of the Men of Lafayette: 1832-1948. Easton, PA: Lafayette College. p. 62. Leonard, John W. (1908). Who's who in Pennsylvania: A Biographical Dictionary of Contemporaries, Volume 2. New York: L.R. Hamersly & Company. p. 77. נבדק ב-26 באפריל 2020. {{cite book}}: (עזרה) Murray, Gabriel (2012). Obama's Irish Roots - The Lost History. Youcanprint Self Publishing. ISBN 9788867517220. נבדק ב-26 באפריל 2020. {{cite book}}: (עזרה) Portrait and Biographical Record of Lackawanna County, Pennsylvania. New York and Chicago: Chapman Publishing Company. 1897. p. 644. נבדק ב-26 באפריל 2020. {{cite book}}: (עזרה) "Edward Francis Blewitt". www.findagrave.com. נבדק ב-26 באפריל 2020. {{cite web}}: (עזרה) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
בלטונהניה

בלטונהניה (בהונגרית: Balatonhenye) הוא כפר קטן במחוז וספרם שבמרכז הונגריה. עד כמו כפרים רבים באירופה גם בבלטונהניה מספר התושבים נמצא בירידה. כך, בשנת 1990 חיו בכפר 209 תושבים, ובשנת 2020 רק 127 תושבים. בבלטונהניה חיו יהודים בתקופות זמן שונות. מדיה וקבצים בנושא בלטונהניה בוויקישיתוף אתר האינטרנט הרשמי של בלטונהניה נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
חסן מוסתוופי אל-ממאלכ

מִירְזָא חַסַן אשתיאני (נודע יותר בתוארו חַסַן מוּסְתוֵוִפי אל-מַמָאלֶכּ, בפרסית: مستوفی‌الممالک – "קנצלר הממלכה"; 5 באוקטובר 1871 – 28 באוגוסט 1932) היה מדינאי ופוליטיקאי איראני, אשר שירת כראש ממשלת איראן בשש קדנציות בתקופת המדינה הנשגבת של פרס והמדינה האימפריאלית של איראן. נודע בהיותו מראשי התמיכה במהפכה החוקתית נגד שלטונו של מוחמד עלי שאה קאג'אר. משפחת אשתיאני הייתה מקורבת זה זמן רב למלוכה הקאג'ארית, התואר המלכותי 'מוסתוופי אל-ממלאכ' ניתן להם בידי מוחמד שאה קאג'אר לקראת אמצע המאה ה-19. מירזא חסן היה יליד טהראן, בירת השושלת הקאג'ארית וכמו רוב המלומדים של התקופה, הוא קיבל את הכשרתו הדתית הגבוהה בנג'ף. לאחר סיום לימודיו, שב לטהראן והחל בקריירה פוליטית ממנה התפרסם לראשונה עקב תמיכתו במרד הטבק באיראן. עם הבנתו של נאסר א-דין שאה קאג'אר כי פעולה צבאית לא תביא לסיום המרד, שליחיו נפגשו עם מירזא חסן למען משא ומתן. מירזא חסן התעקש לא רק על ביטול זכויות האימפריה הבריטית על סחר הטבק באיראן אלא גם על כל היתרונות הכלכליים האחרים שהוענקו למעצמות זרות; כל הדרישות הללו נענו, למעט ביטול זיכיונות פרט לוויתור הטבק, אך רק ב-25 בינואר 1892 הותר העישון בכל המדינה. עם חלוקת איראן לאזורי השפעה של האימפריה הבריטית והאימפריה הרוסית בשנת 1907 והסדר הפרלמנט (מג'לס) לאחר הפיכה נגד מוחמד עלי שאה קאג'אר, הפוליטיקה המדינית גערה בסכסוכים פנימיים, חלוקת סמכויות לא סדירה ועוד. עם הזמן, תחת שלטונו הרעוע של אחמד שאה קאג'אר היה מוסתוופי אל-ממלאכ חמש פעמים ראש ממשלת איראן והסדיר מרכז כוח במשהד. עם ההפיכה הצבאית של רזא ח'אן ועליית שושלת פהלווי, מחשש לכוחו, מוסתוופי אל-ממלאכ נשלח זמן מה לבית סוהר אך כאשר שוחרר ניתן לו לשוב מתפקיד ראשות הממשלה פעם שישית ונוספת. בשלטונו תמך בשמרנות ולאומיות איראנית אך מעבר לכך ידע את הצורך במודרניזציה נגד השפעות הקולוניאליזם ועל כן הצטרף אל המפלגה הדמוקרטית האיראנית. לאחר סיום חייו הפוליטיים בשנת 1927, מוסתוופי אל-ממלאכ פעל להעשרת הערך הספרותי, התרבותי והלימודי באיראן, בכך הוא אף הקים את אוניברסיטת א-זהרא אשר הייתה בנויה על רעיונות החינוך המערביים ובה הוא למסוף נקבר עם פטירתו עקב התקף לב ב-28 באוגוסט 1932. האגודה למורשת לאומית הוקמה בשנת 1921 במטרה לשמר, להגן ולקדם את "האבות של איראן". החברה בנתה מוזיאון ממלכתי, ספרייה ממלכתית וכמה אתרי שימור ומורשת לאומיים, ששילבו מוטיבים מהאדריכאלות האיראנית העתיקה. החברה הוקמה על ידי פקידי ממשל מודרניסטים ואינטלקטואלים מערביים, ומוסתוופי אל-ממלאכ היה ביניהם. מורשתו הגדולה ביותר של מוסתוופי אל-ממלאכ נגעה לספרי ההיסטוריה והתרבות אשר כתב. מדיה וקבצים בנושא חסן מוסתוופי אל-ממאלכ בוויקישיתוף ביוגרפיה, באתר אנציקלופדיה איראניקה מרד הטבק באיראן, באתר אנציקלופדיה בריטניקה